સમસ્ત દુનિયાના ચલચિત્ર-ઉદ્યોગને હિંસા એટલે મનોરંજન એવું પાક્કું શિક્ષણ આપનાર અમેરિકા છે. અમેરિકન સાહિત્ય હોય કે વીડિયો ગેમ્સ, હિંસા વિના અમેરિકાનો પાટલો ના પડે. વેન્ડલિઝમ યાને જંગલીપણુ સહજ પ્રકૃતિ હોય તેવા અમેરિકન ટીનને શોધવો જંગલમાં ઘાસ શોધવા જેટલું સરળ કામ છે. ચોરી કરવી, દારૃ-ડ્રગ્સ ‘ને બેફામ એવં વિકૃત સેક્સ એ એવા અમેરિકન માટે જીવન જીવવાની રસમ છે. અમેરિકન નર જાતિ ‘ને એમાં પણ યુવાન લોહી ઓવરઓલ હિંસાના મોહમાં છે. યુનિ ઓફ મિનેસોટાના મનોવિજ્ઞાની ડેવિડ લાઇકેન ટિપ્પણી આપે છે કે ક્રાઇમ ઘટાડવાનો એક જ ખાતરીબંધ ઉપાય છે કે ૧૨થી ૨૮ વર્ષના કશુંક કરવાને સમર્થ એવા તમામ પુરુષને ક્રાયોજેનિક સ્લીપ અર્થાત્ યાંત્રિક શીતનિદ્રામાં મૂકી દેવા.